**Kort om tilskot til utvikling av sosiale tenester i NAV-kontoret**

Tilskotsordninga skal bidra til å skape eit heilskapleg og samordna tenestetilbod tilpassa behova til brukarane.

**Frist for å søkje tilskot**

Søknadsfristen er 1. februar 2024.

**Kva er føremålet med tilskotsordninga?**

Føremålet er å stimulere til utvikling av dei sosiale tenestene og tiltaka i kommunane etter sosialtenestelova.

Sosialtenestelova har som formål å betre levekåra for dei vanskelegstilte, og skal

* bidra til sosial og økonomisk tryggleik slik at den enkelte får høve til å leve og bu sjølvstendig, fremje overgang til arbeid, sosial inkludering og aktiv deltaking i samfunnet
* bidra til at utsette barn og unge og familiane deira får eit heilskapleg og samordna tenestetilbod
* bidra til likeverd, likestilling og førebyggje sosiale problem

Gjennom nye arbeidsmetodar og samarbeidsformer, skal innbyggjarane i kommunen oppleve auka kvalitet i tenestene og ei betring av levekåra.

Det overordna målet med tilskotsordninga er å skape eit heilskapleg og samordna tenestetilbod tilpassa behovet til brukarane.

Det blir ikkje gitt tilskot til:

* Implementering av ferdig utvikla metodar og arbeidsmåtar.
* Søknader som berre beskriv kapasitetsauke i tenesta.

**Målgruppe for tiltaka**

Målgruppa for ordninga er sosialt og økonomisk vanskelegstilte som har behov for sosiale tenester, og andre som står i fare for å kome i ein vanskeleg livssituasjon.

**Kven kan søkje om tilskot?**

NAV-kontor kan søkje om tilskot til utvikling av dei sosiale tenestene.

**Kva område er prioriterte i 2024?**

Følgjande utviklingsområde vil bli særskilt prioriterte i 2024:

Barnefamiliar, ungdom og bustadsosialt arbeid er særleg prioriterte område.

Vidare er prioriterte område:

* Heilskapleg og samordna tenestetilbod tilpassa behovet til brukarane.
* Arbeid med innvandrarar og langtidsmottakarar av sosiale tenester.
* Sikring av sårbare overgangar, mellom anna etter gjennomført straff, mellom utdanning og arbeidsliv og mellom ulike tenester som barnevernet og NAV.
* Førebygging og/eller tidleg innsats.

**Kor stort er tilskotet?**

Det blir gitt inntil 650 000 kroner per 100 prosent stilling (løn og sosiale utgifter) og inntil 20 000 kroner per tiltak til kompetanse som trengst spesifikt for dette tiltaket (til dømes design, evaluering, utvikling og/eller fagleg).

**Rapportering**

Fristen for status- og rekneskapsrapportering er 1. februar 2025.

**Tidsperiode for tilskot**

Tilskot blir primært gitt for eitt år frå oppstartsdato, men det kan givast i inntil 3 år til same tiltak.

**Søknad**

Kontakt statsforvaltaren i fylket ditt viss du har spørsmål eller treng rettleiing. Utfylt søknad blir signert og sendt til statsforvaltaren.

[Søk tilskot](https://www.nav.no/no/samarbeidspartner/andre-samarbeidspartnere/slik-gjor-du-det/tilskudd-til-utvikling-av-sosiale-tjenester-i-nav-kontoret/S%C3%B8knadsskjema%202023%20nynorsk%20.docx)

Kontakt statsforvaltaren i fylket ditt

|  |  |
| --- | --- |
| E-postadresse | Telefonnummer |
| [Statsforvaltaren i Agder](mailto:sfagpost@statsforvalteren.no) | 37 01 75 00 |
| [Statsforvaltaren i Innlandet](mailto:sfinpost@statsforvalteren.no) | 61 26 60 00 |
| [Statsforvaltaren i Møre og Romsdal](mailto:sfmrpost@statsforvalteren.no) | 71 25 84 00 |
| [Statsforvaltaren i Nordland](mailto:sfnopost@statsforvalteren.no) | 75 53 15 00 |
| [Statsforvaltaren i Oslo og Viken](mailto:sfovpost@statsforvalteren.no) | 69 24 70 00 |
| [Statsforvaltaren i Rogaland](mailto:sfropost@statsforvalteren.no) | 51 56 87 00 |
| [Statsforvaltaren i Troms og Finnmark](mailto:sftfpost@statsforvalteren.no) | 78 95 03 00 |
| [Statsforvaltaren i Trøndelag](mailto:sftlpost@statsforvalteren.no) | 74 16 80 00 |
| [Statsforvaltaren i Vestfold og Telemark](mailto:sfvtpost@statsforvalteren.no) | 33 37 10 00 |
| [Statsforvaltaren i Vestland](mailto:sfvlpost@statsforvalteren.no) | 57 64 30 00 |

Tips til kontor som ønskjer å søkje

**Om rettleiing og inspirasjon**

* Kontakt statsforvaltaren i fylket ditt viss du har spørsmål eller treng rettleiing.
* Sjå eiga side på Navet (intranettet) «Tilskot til utvikling av dei sosiale tenestene i Nav-kontoret» for inspirasjon og informasjon om og frå tilskotsmottakarar.
* Sjå eigne sider på nav.no om Navs FoU plan 2021-2025 og programnotatet for sosiale tenester, <https://www.nav.no/no/nav-og-samfunn/kunnskap/fou-midler/fou-i-nav2>

**Om utarbeiding av tiltaket**

* Ha ei brukarorientert tilnærming til utviklingsarbeidet.
* Planlegg for implementering frå start.
* Ha ei god forankring, organisering og tydeleg plan(ar).
* Bruk levekårsutfordringar i kommunen som bakteppe for søknaden.
* Bruk utviklingstilskotet som eit verkemiddel i arbeidet med det samla velferdsansvaret til kommunen.

**Om overordna fokus**

* Sjå utviklingstilskotet i samanheng med arbeidet i kommunen med FNs berekraftsmål, barnekonvensjonen og liknande.
* Planlegg for implementering av aktuell nyare lovgiving som Lov om endringar i velferdstenestelovgivinga ([Samarbeid om tenester til barn, unge og familiane deira](https://www.helsedirektoratet.no/veiledere/samarbeid-om-tjenester-til-barn-unge-og-deres-familier)).
* Planlegg for utviklingsarbeid som er forankra i relevante nasjonale satsingar og strategiar.